Vlag van die Dominikaanse Republiek - Wikipedia
Vlag van die Dominikaanse Republiek
Die nasionale vlag van die Dominikaanse Republiek is op 6 November 1844 amptelik in gebruik geneem. Die vlag vertoon ’n wit Sint Joriskruis met ’n blou reghoek bo aan die vlagpaalkant en onder aan die wapperkant en ’n rooi reghoek onder aan die vlagpaalkant en bo aan die wapperkant; die landswapen verskyn in die middel van die kruis.
Nasionale vlag en Staatsvaandel
6 November 1844
’n Wit Sint Joriskruis met twee blou en twee rooi reghoeke en die landswapen in die middel van die kruis.
’n Wit Sint Joriskruis met twee blou en twee rooi reghoeke.
3 Ander vlae
Wapen van die Dominikaanse Republiek
Die kleure op van die vlag stel elk iets voor. Blou stel Vryheid of die lug voor, rooi kan die bloed van die patriotte voorstel wat gevloei het in die stryd om onafhanklikheid en die wit is ’n simbool van opoffering en dit stel waardigheid, die rustige karakter van die Dominikane en hul toewyding tot vrede voor.
Die kleurskema word hieronder gelys:
RGB 0,45,98 206,17,38 255,255,255
Heksadesimaal #002d62ff #ce1126ff #FFFFFF
CMYK 100 – 54 – 0 – 62 0 – 92 – 82 – 19 0 – 0 – 0 – 0
Vlag van die Dominikaanse Republiek tot en met 1844
Rondeau van die Lugmag van die Dominikaanse Republiek
Vlootgeus van die Dominikaanse Republiek
Lugmagvaandel van die Dominikaanse Republiek
Weermagvaandel van die Dominikaanse Republiek
Vlag van die Hooggeregshof van die Dominikaanse Republiek
Polisievaandel van die Dominikaanse Republiek
Standaard ter see van die President van die Dominikaanse Republiek
Die vlag van die Dominikaanse Republiek is afgelei van die vlag van La Trinitaria, wat op sy beurt gebaseer is op die vlag van Haïti. Op 27 Februarie 1844 het die Dominikaanse Republiek onafhanklik geword en van 6 November 1844 het hulle ’n eie vlag gebruik. Hierdie vlag het, net soos die huidige vlag, bestaan uit vier vlakke wat geskei is deur ’n wit kruis. In die vlag van 1844 was die boonste twee vlakke blou en die onderste twee vlakke rooi. Vanaf 1861 was die Dominikaanse Republiek onder Spaanse bestuur maar in 1863 is daar oorlog (wat twee jaar sou duur) gevoer teen die Spanjaarde. Op 14 September 1863 is ’n nuwe vlag vasgestel wat sedertdien steeds in gebruik is.
↑ 1,0 1,1 (en) "Dominikaanse Republiek" (html). fotw.net. Besoek op 22 Mei 2019.
Wikimedia Commons bevat media in verband met Vlae van die Dominikaanse Republiek.
(en) Dominikaanse Republiek by Flags of the World.
(en) "Flag of the Dominican Republic". Encyclopædia Britannica. Besoek op 22 Mei 2019.
Ontsluit van "https://af.wikipedia.org/w/index.php?title=Vlag_van_die_Dominikaanse_Republiek&oldid=1993655"
Last edited on 22 Mei 2019, at 18:30